Iohannis, amendat pentru afirmațiile despre maghiari, iar Băsescu pentru reacția sa despre romi. Cine a scăpat.
Klaus Iohannis a primit o amendă 5.000 de lei de la CNCD, pentru afirmaţiile referitoare la maghiari. Iohannis a acuzat PSD că "vrea să dea Ardealul ungurilor". Și Băsescu s-a ales cu o amendă de 6.000 de lei pentru declaraţiile sale despre romi. Orban şi Dragnea au scăpat neamendați.
Consiliul Național pentru Combaterea Discriminării, val de sancţiuni pentru politicieni. Preşedintele Klaus Iohannis a primit 5.000 de lei amendă, pentru afirmaţiile referitoare la maghiari.Amenda vine după ce PSD a sesizat CNCD cu privire la declaraţiile lui Klaus Iohannis, în care acuză social-democraţii că, în complicitate cu Viktor Orban, au "vrut să dea Ardealul ungurilor".Nici Traian Băsescu nu a scăpat neamendat. Membrii CNCD au decis că Traian Băsescu trebuie sancționat pentru afirmaţiile catalogate de trei ONG-uri drept "discriminatorii şi incitatoare la ură" la adresa romilor.Fostul președinte a primit o amendă 6.000 de lei.Cine a scăpat basma curată? Mulţi politicieni au fost pe lista lungă a CNCD, de astăzi. Premierul Ludovic Orban a scăpat de amendă, pentru afirmaţiile referitoare la "ciuma roşie", la fel şi Liviu Dragnea, pentru cele faţă de protestatarii antiguvernamentali. Fostul preşedinte al PSD a primit, însă avertisment.